CELEX: 52011DP0278
Language: sk
Date: 2011-06-23 00:00:00
Title: Žiadosť o zbavenie poslaneckej imunity pána Adriana Severina Rozhodnutie Európskeho parlamentu z  23. júna 2011 o žiadosti o zbavenie imunity Adriana Severina (2011/2070(IMM))

18.12.2012   
            
            
               SK
            
            
               Úradný vestník Európskej únie
            
            
               CE 390/67
            
         Štvrtok 23. júna 2011Žiadosť o zbavenie poslaneckej imunity pána Adriana Severina
   P7_TA(2011)0278
   Rozhodnutie Európskeho parlamentu z 23. júna 2011 o žiadosti o zbavenie imunity Adriana Severina (2011/2070(IMM))
   2012/C 390 E/09
   
      Európsky parlament,
   
               —
            
            
               so zreteľom na žiadosť o zbavenie imunity Adriana Severina, ktorú podalo 5. apríla 2011 Národné protikorupčné riaditeľstvo (Úrad prokurátora Najvyššieho kasačného súdu Rumunska) a ktorá bola oznámená na plenárnej schôdzi 6. apríla 2011,
            
         
               —
            
            
               po vypočutí Adriana Severina 23. mája 2011 v súlade s článkom 7 ods. 3 rokovacieho poriadku,
            
         
               —
            
            
               so zreteľom na článok 9 Protokolu o výsadách a imunitách Európskej únie z 8. apríla 1965, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
            
         
               —
            
            
               so zreteľom na rozsudky Súdneho dvora Európskej únie z 12. mája 1964, z 10. júla 1986, z 15. a 21. októbra 2008 a z 19. marca 2010 (1),
            
         
               —
            
            
               so zreteľom na ustanovenia článku 72 ods. 2 rumunskej ústavy,
            
         
               —
            
            
               so zreteľom na ustanovenia článku 4 rumunského trestného zákona, podľa ktorého sa trestné právo Rumunskej republiky vzťahuje na trestné činy spáchané za hranicami Rumunska, ak je páchateľ rumunským občanom alebo občanom inej krajiny, ktorý má pobyt v Rumunsku,
            
         
               —
            
            
               so zreteľom na článok 6 ods. 2 a článok 7 rokovacieho poriadku,
            
         
               —
            
            
               so zreteľom na správu Výboru pre právne veci (A7-0242/2011),
            
         
               A.
            
            
               keďže Národné protikorupčné riaditeľstvo Rumunska požiadalo o zbavenie imunity poslanca Európskeho parlamentu Adriana Severina, aby rumunskému úradu prokurátora umožnilo vyšetriť prípad a začať konanie proti Adrianovi Severinovi, požiadať o domovú prehliadku alebo prehliadku kancelárskych priestorov jeho osoby a v prípade potreby aj o počítačovú alebo akúkoľvek inú elektronickú prehliadku a začať trestné stíhanie Adriana Severina pred príslušnými trestnoprávnymi orgánmi na základe obvinení z pasívneho úplatkárstva a/alebo nepriameho úplatkárstva alebo iných právnych dôvodov, ktoré možno pripísať jeho údajnému trestnému činu,
            
         
               B.
            
            
               keďže zbavenie imunity Adrina Severina sa týka údajných trestných činov úplatkárstva podľa článku 6 rumunského zákona č. 78/2000 v spojitosti s článkom 254 (úplatkárstvo) a článkom 257 (ovplyvňovanie) trestného zákona, ako aj článku 81 písm. b) zákona č. 78/2000,
            
         
               C.
            
            
               keďže Európsky parlament nerozhoduje o vine či nevine poslanca Európskeho parlamentu ani o tom, či skutky ktoré sa mu pripisujú, si vyžadujú trestné stíhanie,
            
         
               D.
            
            
               keďže je preto vhodné odporučiť, aby bol poslanec v tomto prípade zbavený imunity,
            
         
               1.
            
            
               zbavuje Adriana Severina imunity bez obmedzenia osobnej slobody;
            
         
               2.
            
            
               poveruje svojho predsedu, aby ihneď postúpil toto rozhodnutie a správu gestorského výboru príslušným orgánom Rumunska a Adrianovi Severinovi.
            
         
      (1)  Vec 101/63 Wagner v Fohrmann a Krier Zb. (1964), 195; vec 149/85 Wybot/Faure a iní Zb. (1986), 2391, vec T-345/05, Mote v Parlament Zb. (2008), II-2849, spojené veci C-200/07 a C-201/07 Marra v De Gregorio a Clemente Zb. (2008), I-7929 a vec T-42/06 Gollnisch v Parlament (Ú v. EÚ C 134, 22.5.2010, s. 29).